stanford-oval/wikipedia huggingface dataset:
All You Had to Do Was Stay

| --- | --- |
 שיר בביצוע טיילור סוויפט
 מתוך האלבום 1989
 יצא לאור:  27 באוקטובר 2014
 תאריך הקלטה:  2013–2014
 סוגה:  פופ • סינת'-פופ
 שפה:  אנגלית
 אורך:  3:13
 חברת תקליטים:  ביג משין
 כתיבה:  טיילור סוויפט, מקס מרטין
 הפקה:  מקס מרטין, שלבאק, מאטמן & רובין
"All You Had to Do Was Stay" (בעברית: "כָּל מָה שֶׁהָיִיתָ צָרִיךְ לַעֲשׂוֹת הָיָה לְהִשָּׁאֵר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-14 במצעד השירים מתחת להוט 100.
רקע וכתיבה

השיר נכתב על ידי טיילור סוויפט ומקס מרטין, הולחן על ידי סוויפט והופק על ידי מרטין, שלבאק ומאטמן & רובין. השיר עוסק ברובו במישהו שהפסיק קשר רומנטי עם בת זוגו ולאחר שהבין שהוא מתחרט, היא כבר החליטה שהיא לא רוצה אותו בחזרה. היא מדגישה בשיר שכל שהיה עליו לעשות זה להישאר.
בנוסף, השיר הוא הרצועה החמישית באלבום, כשהקודמת היא "Out of the Woods", שיצאה כסינגל מתוכו.
הצלחה מסחרית

במצעד השירים מתחת להוט 100 התברג השיר במקום ה-14, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-92, מבלי שיצא במדינה כסינגל. בנוסף לכך, התברג במקום ה-99 במצעד הסינגלים האוסטרלי, תוך שזכה במדינה להצלחה נאה.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-134 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 36 |  |
| רולינג סטון | כל 206 השירים של טיילור סוויפט, לפי דירוג | 134 |  |
| BuzzFeed | 167 השירים הטובים ביותר של טיילור סוויפט, לפי דירוג | 55 |  |
| NME | השירים הטובים ביותר של טיילור סוויפט, לפי דירוג | 43 |  |
| Nylon | רצועות מספר 5 הטובות ביותר של סוויפט, מדורגות | 7 |  |
| Paste | 158 השירים הטובים ביותר של טיילור סוויפט, לפי דירוג | 106 |  |
| Vulture | 179 השירים הטובים ביותר של טיילור סוויפט, לפי דירוג | 80 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "All You Had to Do Was Stay" בוצע בפורד פילד בדטרויט, ב-10 ביוני 2023 יחד עם השיר "Breathe". ב-20 באוקטובר 2024, בהופעתה האחרונה במיאמי, סוויפט ביצעה מחרוזת על הגיטרה של "Out of the Woods", להיט מהאלבום 1989, ו-"All You Had to Do Was Stay".
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 14 |  |
|  קנדה | קנדה הוט 100 | 92 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
All You Had To Do Was Stay (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 20 |  |
|  עולמי | בילבורד גלובל ללא ארצות הברית | 31 |  |
|  ארצות הברית | בילבורד הוט 100 | 20 |  |
|  ארצות הברית | מצעד שירי הסטרימינג | 12 |  |
|  קנדה | קנדה הוט 100 | 23 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באוקטובר 2014 | הורדה דיגיטלית | ביג משין |  |
דה ביינקורף

| --- | --- |


 נתונים כלליים
 מייסדים:  סיימון פיליפ גודסמית' 
 תקופת הפעילות:  1870–הווה (כ־154 שנים) 
 מיקום המטה:  אמסטרדם 
 ענפי תעשייה:  קמעונאות 
 מוצרים עיקריים:  ביגוד 
  
 www.debijenkorf.nl
 
דה ביינקורף באמסטרדם. צילום מכיכר דאם
מבנה החנות בלילה
פנים החנות
דה ביינקורף (בהולנדית: De Bijenkorf; בתרגום לעברית: "הכוורת") היא רשת של חנויות כלבו יוקרתיות בהולנד, אשר חנות הדגל שלה ממוקמת בכיכר דאם שבאמסטרדם. הרשת נמצאת בבעלות משפחת וסטון הבריטית, שבבעלותה גם רשת סלפרידג'ס (Selfridges) הבריטית, הולט רנפרו (Holt Renfrew) הקנדית, ובראון תומאס (Brown Thomas) האירית.
היסטוריה

דה ביינקורף נוסדה בשנת 1870 על ידי סיימון פיליפ גודסמית' (1889-1845), בתור חנות סדקית קטנה ברחוב Nieuwendijk מס' 132, אחד מהרחובות העתיקים ביותר באמסטרדם. בימיה הראשונים החנות עסקה במכירת חוטים וסרטים בלבד, והעסיקה צוות של ארבעה עובדים, אך לאורך השנים הרחיבה את תחומי פעילותה בהדרגה. לאחר מותו של גודסמית' בשנת 1889, הרחיבה אלמנתו את העסק בעזרת בן דודה, ארתור אייזק, ובנה אלפרד, והעסק החל להתפשט בהדרגה גם למבנים הסמוכים.
בשנת 1909 אוחדו כלל החנויות הנפרדות ברחוב למבנה יחיד. באותה שנה הוקם גם מבנה זמני באתר ההרוס Beurs van Zocher, ובניית חנות חדשה החלה לצידו.
בשנת 1926 הוקמה בהאג חנות שנייה, אשר תוכננה על ידי האדריכל פיט קרמר, על בסיס אסכולת אמסטרדם.
חנות שלישית נפתחה ברוטרדם ב-1930, בעיצובו של וילם דודוק. כ-700,000 איש השתתפו בטקס הפתיחה. החנות ניזוקה קשות במהלך הבליץ על רוטרדם ב-1940. החלק שנותר שלם בחנות נשאר פתוח עד לשנת 1957, אך נהרס ב-1960 כחלק מעבודות הבנייה של המטרו של רוטרדם. חנות חדשה תוכננה על ידי האדריכל ההונגרי-אמריקאי מרסל ברויאר (1981-1902).
במהלך תקופת הכיבוש הנאצי של הולנד במלחמת העולם השנייה, השלטון הנאצי מנע מחייליו לרכוש בחנות, בשל היותה "מפעל יהודי".
לאחר תום מלחמת העולם השנייה, הרשת עברה לבעלותה של קבוצת מקסדה.
הרשת כיום

נכון לשנת 2014, דה ביינקורף כוללת 7 חנויות ברחבי הולנד. החנויות הגדולות והוותיקות ביותר, הממוקמות באמסטרדם, האג ורוטרדם כוללות שטח קמעונאי של בין 15,000 ל-21,000 מ"ר. חנויות קטנות יותר (10,000-7,500 מ"ר) פועלות באמסטלפיין, איינדהובן, אוטרכט ומאסטריכט.
סניפי הרשת בארנהם, חרונינגן, אנסחדה, ברדה ודן בוס נסגרו בסוף שנת 2014 / תחילת 2015, בעקבות החלטתה של הנהלת הרשת להתמקד בשוק היוקרה והמסחר האלקטרוני. החנות בארנהם הוחלפה בחנות של רשת פרימרק, מהלך שנתפס על ידי רבים בארנהם כפגיעה דרסטית באטרקטיביות של ארנהם כמרכז קניות.
יחסי הוותיקן–נפאל

| יחסי קריית הוותיקן – נפאל |
| --- | --- |
קריית הוותיקן: נפאל


קריית הוותיקן: נפאל
שטח (בקילומטר רבוע)
0.49: 147,181
אוכלוסייה
498: 29,642,749
תמ"ג (במיליוני דולרים)
: 40,908
תמ"ג לנפש (בדולרים)
: 1,380
משטר
מונרכיה תאוקרטית אבסולוטית נבחרת: רפובליקה פדרלית דמוקרטית

יחסי הוותיקן–נפאל הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה הפדרלית הדמוקרטית של נפאל. נפאל והוותיקן כוננו יחסים דיפלומטיים בשנת 1985. לכס הקדוש נציגות בנפאל.
שגרירות נפאל בברלין מוסמכת לפעול בעניינים דיפלומטיים הקשורים לכס הקדוש. נכון למאי 2017, שגריר נפאל למדינת הוותיקן הוא ראמש פראסד קהנאל.
נכון לנובמבר 2013, הנונציו (שגריר הוותיקן) המכהן בנפאל הוא הארכיבישוף סלבטור פנאקיו אשר משמש גם כן נונציו של מדינת הודו ואף גר שם.
יצחק שוורץ

| --- | --- |

 לידה:  3 באפריל 1952 (בן 72) ח' בניסן תשי"ב חיפה, ישראל 
 מקום פעילות:  בני ברק
 השתייכות:  חרדים ליטאים
 תחומי עיסוק:  חינוך
 רבותיו:  הרב מרדכי שולמן הרב יחזקאל אברמסקי הרב נתן צבי שולמן הרב חיים שמואלביץ הרב נחום פרצוביץ'
 
הרב  יצחק שוורץ (נולד בח' בניסן תשי"ב, 3 באפריל 1952) הוא אחד מראשי ישיבת סלבודקה בבני ברק. מונה לראש ישיבה באייר תשע"ג - מאי 2013 לאחר פטירת חמיו, הרב עמרם זקס.
ביוגרפיה

נולד לצבי ולגיטה בחיפה. אביו היה בוגר ישיבת לומז'ה בפתח תקווה, ומתלמידי הרב משה קליערס מטבריה, עבד לפרנסתו כפקיד בנק. למד בבית הספר רמב"ם ובתיכון באור עקיבא. ב-1971 החל ללמוד בישיבת סלבודקה, והיה מתלמידיהם של הרב מרדכי שולמן ובנו הרב נתן שולמן.
בשנת תשל"ו (1977) נשא את יוכבד, בתו של הרב עמרם יצחק זקס. בתקופת אירוסיו למד במשך כשלושה חדשים בישיבת מיר בירושלים, מהרבנים חיים שמואלביץ ונחום פרצוביץ.
בחודש אלול תשמ"א (1981) החל הרב שורץ במסירת שיעורים לבני שיעור א' בישיבת סלובודקה ובהמשך מסירת שיעורים לבני שיעור ב'. באייר תשע"ג (2013), לאחר פטירת חמיו הרב עמרם יצחק זקס, החל הרב שורץ למסור שיעור כללי בהיכל הישיבה, תפקיד השמור לראשי הישיבה, לצד אמירת השיעורים היומיים לבני שיעור ב'. על אף זאת הוא אינו יושב בקדמת הישיבה כראשי הישיבה המבוגרים ממנו.
אשתו יוכבד, מנהלת סמינר אור החיים. לבני הזוג 16 ילדים.
ביניהם,
בניו
הרב ברוך שמעון שורץ – מרבני ישיבת סלובודקה. חתנו של הרב פנחס איתן ראש כולל זכר מרדכי של יוצאי סלבודקה בירושלים.
הרב מרדכי זאב – חתנו של הרב אברהם קלמנוביץ בנו של הרב ישראל יצחק קלמנוביץ ממנהיגי מפלגת בני תורה וחתנו של הרב יחזקאל ברטלר מתלמידי החזון איש.
הרב אליהו זלמן – חתנו של הרב הבר, חתנו של הדיין הרב יעקב ישראל פוזן.
הרב משה עקיבא – חתן הרב שלום רוט בנו של הרב יצחק אייזיק רוט דיין בבני ברק וראש מוסדות בית דוד.
הרב ישראל מאיר – חתן הרב אליהו נחום שפירא בן הרב צבי שפירא ראש כולל טל תורה בירושלים בנו של הרב יהודה שפירא מתלמידי החזון איש, חתנו של הרב אריה שכטר.
הרב אברהם ישעיהו – חתן הרב טורצין נכד רבי יהודה שפירא, וחתנו של הרב יוסף חיים בן דב ראש ישיבת זיכרון מיכאל בזכרון יעקב חתנו של הרב חיים גריינימן.
הרב אלחנן – חתן הרב שרייבר בנו של הרב שמעון שרייבר ראש כולל זכר שלמה בתל אביב.
הרב יחזקאל - נשוי לנינתו של רבי אורי שרגא קלרמן מראשי ישיבת כנסת חזקיהו, מראשי ישיבת חכמת ישראל ברכסים.
הרב בנימין - חתנו של הרב עקיבא איתן ראש כולל יששכר באהליך של יוצאי סלבודקה בבית שמש בנו של הרב פנחס איתן ראש כולל זכר מרדכי של יוצאי סלבודקה בירושלים וחתנו של הדיין הרב יעקב ישראל פוזן.
הרב יהודה שרייבר – ראש כולל זכר שלמה בתל אביב, בנו של ראש הכולל הרב שמעון שרייבר, ונכד הרב יחיאל מיכל שלזינגר ראש ישיבת קול תורה.
הרב שמשון גריינימן – בן הרב יצחק דוד גריינימן ונכד הרב חיים גריינימן.
הרב כגן – בן הרב כגן ששימש בעבר כר"מ בישיבת אמרי צבי וכיום מראשי ישיבת תורה בתפארתה, ונכד הרב צבי דרבקין ראש ישיבת גרודנא באר יעקב.
הרב רובין – בן הרב אברהם יצחק רובין רב הקהילה החרדית ברחובות וחבר בד"ץ שארית ישראל, ונכד הרב שלמה זלמן אולמן רב שכונת משכנות יעקב בבני ברק.
הרב זאב פרידמן – בן הרב צבי אשר פרידמן מהרבנים הבולטים של קהילת תלמידי החזון איש, ונכד הרב יעקב פרידמן ראש ישיבת תפרח, והרב יחזקאל ברטלר.
הרב יוסף כהן – נכד הרב מרדכי כהן מראשי ישיבת סלובודקה.
ספריו

החל מתשע"ד הודפסו שיעוריו בספר לקט שיעורים שיצא לאור על ידי ישיבת סלובודקה, עם שיעורי חמיו ושיעורי עמיתיו ראשי הישיבה הרב דוב לנדו והרב משה הלל הירש.
מלבד זאת יוצאים לאור שיעורים כלליים שמסר בהיכל הישיבה ונכתבו על ידו, בקונטרס, בשם קובץ שיעורי הגר"י שוורץ. בסדרה זו יצאו:
בבא בתרא (תשע"ד)
גיטין (תשע"ה)
שבת (תשע"ה)
כתובות (תשע"ה)
נדרים (תשע"ו)
יבמות (תשע"ו)
שבועות ומכות (תשע"ז)
בבא קמא (תשע"ז)
בבא מציעא (תשע"ח)
הערות שוליים

↑  משה ויסברג, בחדרי חרדים, במקום חמיו: ראש ישיבה חדש בסלבודקא, באתר בחדרי חרדים, 2 במאי 2013
↑  משה ויסברג, מדוע נעלו הבחורים לראש הישיבה את הסטנדר?, באתר בחדרי חרדים, 12 בנובמבר 2014
↑  הרב יצחק שורץ – המכלול, באתר www.hamichlol.org.il
↑  קובץ שיעורי הגר"י שורץ באתר אוצר החכמה תשרי תשע"ז
↑  הזמין באוצר החכמה (למנויים)
| --- | --- |
בקרת זהויות :  NLI: 987007430709405171  LCCN: n2017018118  VIAF: 550149196340074790358   WorldCat (עם VIAF): 550149196340074790358
מעשה בחתוליים

| --- | --- |

 מידע כללי
 מאת:  ע. הלל
 איורים:  אלונה פרנקל
 שפת המקור:  עברית
 סוגה:  ספר ילדים
 הוצאה
 הוצאה:  הוצאת כתר
 תאריך הוצאה:  1977
 מהדורות נוספות
 תאריך מהדורות נוספות:  הוצאת הקיבוץ המאוחד, 2014
מעשה בחתולַיִים היא מעשייה ידועה שכתב ע. הלל ופורסמה בספר מעשה בחתולים ושאר החיות של ע. הלל, שיצא בשנת 1977 בהוצאת כתר, מלווה באיורים מאת אלונה פרנקל. בשנת 2014 יצא הספר מַעֲשֶֹה בַּחֲתוּלַיִם בספריית נח (הוצאת הקיבוץ המאוחד), עם איורים מאת שמרית אלקנתי. הסיפור זכה גם, בגרסה השנייה של "רחוב סומסום", לגרסת מונפשת מפלסטלינה.
עלילה

המעשייה מספרת על שני חתולים, האחד לבן ואילו השני שחור. כל אחד מהם קינא ברעהו עקב צבע פרוותו. על-מנת לשנות את צבע הפרווה קפץ כל אחד מהם לחבית עם החומר המתאים: החתול הלבן קפץ לחבית של זפת והחתול השחור לחבית של סיד. אמנם צבע הפרווה של כל אחד מהם השתנה כפי שתכנן אבל נוכחותו של החומר על הפרווה היוותה אי-נעימות. החתולים שבו כל אחד לצבעו המקורי על ידי רחצה בים ולאחר ששבו לצבעיהם המקוריים התנצלו זה בפניו של זה.
מקור

סיפור כמעט זהה תחת הכותרת "כלבלבים רבו והשלימו" הופיע במוסף "דבר לילדים" בשנת 1932.
הערות שוליים

↑  כלבלבים רבו והשלימו, באתר jpress.org.il
ערך זה הוא קצרמרבנושא ספרות. אתם מוזמנים לתרום לוויקיפדיה ו.
ברק (טיל)

| --- | --- |

 מידע בסיסי
 ייעוד:  טיל נגד טילים
 ארץ ייצור:  ישראל ישראל
 יצרן:  התעשייה האווירית לישראל
 תקופת השירות:  1992–הווה (כ־32 שנים) 
 פלטפורמת שיגור:  סטי"ל
 מאפיינים כלליים
 משקל:  98 ק"ג
 ממדים
 אורך:  2.1 מטר
 קוטר:  18 ס"מ
 מוטת כנפיים:  52.5 ס"מ
 ביצועים
 מהירות:  1.7 מאך
 טווח:  10 ק"מ
 גובה טיסה:  בתלות בגובה השיגור
 ראש קרב והנחיה
 ראש קרבי:  22 ק"ג
ברק היא מערכת להגנה מפני טילים נגד ספינות ומטרתה ליירט טילים המשוגרים אל עבר הספינה באמצעות ירי טיל לעברם. המערכת היא פרי פיתוח משותף של רפאל והתעשייה האווירית לישראל. הברק שודרג לדגם ברק 1. ב-2009 פותח דגם מתקדם יותר, ברק 8, שנמצא בשימוש חיל הים הישראלי וחיל הים ההודי.
מבנה ותפקוד

המערכת הותקנה על ספינות הטילים (סטי"לים) של חיל הים הישראלי. כמו כן, המערכת נמכרה לחילות הים של צ'ילה, הודו וסינגפור. המערכת מורכבת ממכ"ם בקרת אש, מערכת בקרת אש, משגר אנכי וטילי ברק 1. הקונספט המהפכני של טיל ה"ברק 1" ניזום ופותח ברפאל על פי חזונו ובהובלתו של אבי המערכת, ד"ר מאיר אלמגור, החל לפחות משנת 80–1979. הטיל ממריא אנכית, כולל רש"ק ענק, יחסית (22% ממשקל הטיל הכולל), המבטיח השמדה וודאית של טיל האיום. הוא בעל יכולת הגנה נגד איומים מכל כיוון ובכל גובה (כולל איומים לוחכי ים). קונספט זה מאפשר התקנה יעילה בספינה, במינימום נפח ומשקל, של מספר ניכר של טילי הגנה.
ניסוי הפיתוח הראשון (ניסוי יבשתי) בוצע בשנת 1986, בו יירט טיל הברק מטרת טיל שנורתה מולו (טיל TOW) זה היה היירוט הראשון בישראל של טיל נגד טיל.
ניסויי פיתוח נוספים, בים, בוצעו בשנים 1987–1990. הניסוי המבצעי הראשון במערכת טילי הברק בוצע בתאריך 16 באוגוסט 1991.
פעילות מבצעית

במהלך מלחמת לבנון השנייה נפגעה אח"י חנית מטיל נגד ספינות מדגם C-802. הספינה נשאה את מערכת ההגנה ברק לצד M61 וולקן נגד טילים. מפקדי הספינה טענו כי כיבו את מערכות ההגנה האוטומטיות הללו בשל חשש שיפגעו בשגגה במטוסי חיל האוויר שפעלו בקרבתה, ואילו בתחקיר שלאחר האירוע מפקד חיל הים טען ששתי ספינות סמוכות לאח"י חנית שלא כיבו את מערכות ההגנה אכן זיהו בטעות את הטיל הפוגע כמטוס חיל האוויר.
ב-2 ביולי 2022 שוגר טיל ברק מספינת הטילים אח"י אילת (סער 5) של חיל הים הישראלי והפיל שני כטמ"מים של חזבאללה שטסו לכיוון אסדת הגז "כריש". הטיל שוגר בפעם הראשונה בפעילות מבצעית ורשם הפלת בכורה.
פעילות מבצעית > מפעילות

ישראל ישראל
הודו הודו
סינגפור סינגפור
צ'ילה צ'ילה
איחוד האמירויות הערביות איחוד האמירויות הערביות
ברק 8

ב-2009 השיקו רפאל והתעשייה האווירית את מערכת ברק 8, גרסה משופרת של מערכת הברק שמסוגלת לאפיין ולסווג מטרות באמצעות מכ"ם מתקדם תוצרת אלתא מערכות. ביולי באותה שנה ביצע חיל הים הישראלי ניסוי מוצלח בטיל "ברק 8" המשופר: הטיל שוגר מסטי"ל סער 5 והשמיד טיל ששוגר נגד הסטי"ל מספינה אחרת.
בחודש אוקטובר 2014, ביצע חיל הים ניסוי מוצלח נוסף בטיל ברק 8 משודרג להגנה מפני טילי יאחונט רוסים. הניסוי נערך במסגרת שדרוג מערכות ההגנה של החיל שנועדו להגן על ספינות מפני טילי שיוט וכן על אסדות קידוח הגז בלב ים.
ברק MX

במקביל לפיתוח הברק 8, המשיכה התעשייה האווירית לישראל בפיתוח עצמאי של הברק. מערכת ברק MX היא מערכת הגנה אווירית מודולרית המתבססת על מרכז בקרת אש, מגוון מכ"מים ו-3 סוגי מיירטים: MR ל-35 ק"מ, LR ל-70 ק"מ ו-ER ל-150 ק"מ. המערכת מותקנת על ספינות הסער 6 של חיל הים הישראלי.
ב-30 בנובמבר 2022 בוצע ניסוי מוצלח בו שוגר מיירט ברק LR של מערכת ברק MX מספינת סער 6 ויירט טיל מטרה שדימה טיל שיוט. ב-14 במאי 2023 בוצע ניסוי מוצלח בו שוגר ברק ממשחתת Mormugao של חיל הים ההודי ויירט טיל שדימה טיל שיוט על-קולי. ב-2 באוגוסט 2024, במהלך מלחמת "חרבות ברזל", בוצע ניסוי מוצלח בו שוגר מיירט ברק LR של מערכת ברק MX מספינת סער 6 ויירט טיל מטרה שדימה מטרה מדויקת.
ב-29 באוגוסט 2024 פורסם שממשלת סלובקיה תרכוש 6 סוללות ברק MX כחלק מתוכנית MRSAM-M להגנה אווירית של צבא סלובקיה.
הערות שוליים

↑  שיגור בכורה, מוזיאון חיל הים
↑  חנן גרינברג, התחקיר: קצין באח"י חנית ניתק לבדו מערכת התרעה, באתר ynet, 7 בנובמבר 2006
↑   מיה צדוק, רועי גנון ונועה דרגוצקי, יורטו 3 כטב"מים עוינים שהתקרבו מלבנון למרחב ישראל. צפו בתיעוד, באתר צה"ל, 2 ביולי 2022,
רון בן ישי, ניסיון לנקום, ועל הדרך לחבל במו"מ עם לבנון: מטרות חיזבאללה בשיגור המל"טים, באתר ynet, 2 ביולי 2022.
↑   אבי שרף, תצלומי לווין חושפים: איחוד האמירויות פרשה סוללת ברק ישראלית להגנה מתקיפות איראניות, באתר הארץ, 28 באוקטובר 2022
| ישראל אמצעי לחימה מתוצרת רפאל מערכות לחימה מתקדמות |
| --- | --- | --- |
| טילים ורקטות | אנקור (אנקור כחול • אנקור כסוף • אנקור שחור) • ברק • גיל • גיל 2 • דרבי • לוז • מטאדור • סיימון • ספייק • פופאי • פיתון • שפריר • משגר השביט • תמוז • ‏CARPET • ‏Sea Breaker •  רוקס |  |
| עמדות שליטה מרחוק בנשק | טייפון • מאג רפא"ל • קטלנית • רואה-יורה |  |
| מערכות הגנה אווירית | ברק • כיפת ברזל • כיפת מגן • מגן אור • קלע דוד ("שרביט קסמים") • קלע חד • SPYDER • ‏כיפת רחפן |  |
| לויינים | אביר • ונוס |  |
| רכבי שטח, כלי שיט וכלי טיס | גולן • זאב • חצצית • סקיילייט • פרוטקטור • רקון • מעוז |  |
| שונות | אזוב • מאמין • מאמין קל • "מעיל רוח"/TROPHY • ספייס • לייטנינג‏ • Sky Shield‏ • THOR – מערכת סילוק פצצות |  |
| הגנה מפני טילים בישראל  |
| --- | --- | --- |
| מערך ההגנה הרב-שכבתית של ישראל נגד רקטות וטילים | מערך ההגנה הרב-שכבתית של ישראל נגד רקטות וטילים |  |
| חץ 4 (בפיתוח) | טיל נגד טילים אקסו-אטמוספירי, מיועד לירוט טילים בליסטיים בעלי ראשי קרב מתפצלים בחלל |  |
| חץ 3 | טיל נגד טילים, מערכת הגנה אקסו-אטמוספירית נגד טילים בליסטיים ובפרט נגד טילים בליסטיים בין-יבשתיים |  |
| חץ 2 | טיל נגד טילים, מערכת הגנה נגד טילים ארוכי-טווח ובפרט נגד טילים בליסטיים |  |
| קלע חד (בפיתוח) | טיל נגד טילים, מערכת הגנה נגד טילים היפר-סוניים |  |
| קלע דוד | טיל נגד טילים, מערכת הגנה נגד רקטות וטילי קרקע-קרקע לטווחים בינוניים-ארוכים ונגד טילי שיוט וכלי טיס |  |
| יהלום | מערכת טילי MIM-104D פטריוט משופרים נגד מטוסים ונגד רקטות וטילים לטווחים בינוניים |  |
| כיפת ברזל | טיל נגד טילים, מערכת הגנה נגד רקטות וטילים לטווחים קצרים ובינוניים, וכן נגד מטוסים. התצורה הימית מכונה כיפת מגן. |  |
| מגן אור | מערכת הגנה מקומית מבוססת נשק לייזר נגד פצצות מרגמה ורקטות קצרות-טווח, ידועה גם כ"קרן ברזל". מערכת דומה, שככל הנראה בעלת יכולות קטנות יותר נקראת "להב אור". |  |
| מערכות ההגנה נגד טילים לכלי רכב, כלי טיס וכלי שיט | מערכות ההגנה נגד טילים לכלי רכב, כלי טיס וכלי שיט |  |
| לכלי טיס | לוחמה אלקטרונית • מוץ • נור • מגן רקיע |  |
| לכלי שיט | לוחמה אלקטרונית • ברק 1 • ברק 8 • ברק MX • כיפת מגן • תותח אוטומטי פלנקס (נוקמני) |  |
| לכלי רכב | מעיל רוח • חץ דורבן • מעגל איתן • כיפת רחפן |  |
| מערכות גילוי והתראה | מערכות גילוי והתראה |  |
| מכ"מים ומערכות התראה | מתקן המכ"ם בדימונה • מכ"ם אורן ירוק • מכ"ם אורן אדיר • מכ"ם ר"ז EL/M-2084‏ • מכ"ם EL/M-2083 • טל שמיים • הילה • צבע אדום |  |
| ערכים קשורים | ערכים קשורים |  |
| ראו גם |  מערך ההגנה האווירית של צה"ל • תעשייה ביטחונית בישראל • מנהלת חומה • רפאל מערכות לחימה מתקדמות • התעשייה האווירית לישראל • אלתא מערכות • אמפרסט מערכות • חץ (מערכת נגד טילים) |  |
מפה של מפעילות בכחול
פול גרהם

| --- | --- |

 לידה:  13 בנובמבר 1965  (בן 58) ויימות', אנגליה, הממלכה המאוחדת 
 ענף מדעי:  מדעי המחשב
 מקום לימודים:  אוניברסיטת הרווארד  אוניברסיטת קורנל  האקדמיה לאומנויות של פירנצה  בית הספר לעיצוב רוד איילנד  בית הספר להנדסה ומדע שימושי של הרווארד  Gateway High School 
 מוסדות:  Interleaf  Yahoo! 
 בן או בת זוג:  ג'סיקה ליוינגסטון (2008–?) 
 paulgraham.com
 תרומות עיקריות
 פיתוח שפות תכנון (כולל Arc)
 
פול גרהם (באנגלית: Paul Graham; נולד ב-13 בנובמבר 1965) הוא מתכנת מחשבים, האקר והוגה דעות אמריקאי. הוא מחזיק בתואר דוקטור במדעי המחשב מאוניברסיטת הרווארד, ובתואר באמנות מ"Accademia di Belle Arti" שבפירנצה.
הוא ידוע כתומך נלהב של שפות התכנות ממשפחת Lisp, ומחבר הספרים (On Lisp (1993 ו-(ANSI Common Lisp (1995. כמו כן, הוא כותב ומפרסם חיבורים רבים, הידועים בהם Why Nerds are Unpopular ו-The hundred-years language.
Y Combinator

פול גרהם הוא אחד המייסדים של YC, אקסלרטור הסטארטאפים הנחשב ביותר בארצות הברית. [דרוש מקור]
Hacker News

פול כתב, וניהל את news.ycombinator.com, האתר הוא מן הפופולריים בעולם לחדשות בעולם התוכנה.
Mirrorball

| --- | --- |
 שיר בביצוע טיילור סוויפט
 מתוך האלבום Folklore
 יצא לאור:  24 ביולי 2020
 תאריך הקלטה:  2020
 סוגה:  דרים פופ, ג'אנגל פופ, אינדי פולק 
 שפה:  אנגלית
 אורך:  3:29
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
 
"Mirrorball" (בעברית: "כדור מראה" או "כדור דיסקו") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השמיני שלה, Folklore. השיר יצא לאור ב-24 ביולי 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי סוויפט וג'ק אנטונוף והופק על ידי אנטונוף וסוויפט גם כן. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים.
עם יציאתו, "Mirrorball" זכה לביקורות חיוביות מטעם מבקרי המוזיקה. השיר הופיע במקום השמיני במצעד שירי הספוטיפיי העולמי וצבר למעלה מ-5.028 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. בשבוע אחד, צבר 20 מיליון השמעות.
הרכב ומילים

"Mirrorball" הוא שיר שמדבר על בן אדם לו צדדים רבים ושונים. (בדיוק כמו הצדדים הרבים של כדור המראה) בין היתר, הוא עוסק בנושא שאף אחד לא יכול לראות את כל הצדדים של אותו בן האדם, תוך שחלק גלויים וחלק נסתרים. בשיר, אומרת סוויפט "אני כדור מראה / אני אראה לך כל גרסה של עצמך הלילה".
אף על פי שסוויפט מתמקדת בהצגת הצדדים של אותו האדם עליו היא שרה, היא מנסה להגיע למצב שהוא יראה רק את הצדדים שהיא רוצה שהוא יראה. באספקט האישי, מדברת סוויפט בשיר על כך שהיא עצמה צריכה להציג שלל צדדים שונים, הן בפני המשפחה, הן בפני הציבור והן בפני התקשורת.
את השיר הקליטה סוויפט במהלך שנת 2020, בדומה לשאר שירי האלבום Folklore.
ביקורת

ניקול גלוצ'י מאתר המוזיקה מאשאבל כתבה כי "כשהקשבתי לראשונה ל-Folklore בבוקר יום שישי לפני העבודה, הייתי קסומה ומהופנטת לחלוטין. הצלילים המיוחדים בשירי האלבום היו אלו שהקסימו אותי והעניקו לי תחושה אחרת וכשהגעתי ל-"Mirrorball" ידעתי מיד שזה יהיה השיר האהוב עליי ביותר מתוך האלבום". ברולינג סטון דורג במקום ה-3 ברשימת "כל 206 השירים של טיילור סוויפט, לפי דירוג".
ב-NME נכתב כי השיר מדבר על "רומנטיקה עוקצנית", תוך שהוא הושווה לשאר שירי האלבום. בפיצ'פורק נכתב כי "סוויפט כלל לא מתאמצת בשיר".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| פיצ'פורק | 100 השירים הטובים ביותר לשנת 2020 | 71 |  |
| פיצ'פורק | המוזיקה הטובה ביותר לשנת 2020 על פי קוראי פיצ'פורק | 15 |  |
| רולינג סטון | כל 206 השירים של טיילור סוויפט, לפי דירוג | 3 |  |
| BuzzFeed | 167 השירים הטובים ביותר של טיילור סוויפט, לפי דירוג | 62 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 92 |  |
| E! Online | 20 השירים הטובים ביותר לשנת 2020 | נכלל |  |
| NME | השירים הטובים ביותר של טיילור סוויפט, לפי דירוג | 95 |  |
| Uproxx | 50 השירים הטובים ביותר של טיילור סוויפט, מדורגים | 34 |  |
| Vulture | 179 השירים הטובים ביותר של טיילור סוויפט, לפי דירוג | 109 |  |
הצלחה מסחרית

עם הפצתו של Folklore, השיר נחת במקום הרביעי במצעד הספוטיפיי האמריקאי, עם 2.831 מיליון השמעות והפך לאחד מהשירים עם הבכורה הגדולה ביותר של אמנית בארצות הברית בתולדות הפלטפורמה. בשבוע אחד, צבר שם למעלה מ-10 מיליון השמעות. במצעד הסינגלים האוסטרלי הגיע למקום ה-14, תוך שברולינג סטון טופ 100 הגיע למקום התשיעי.
במצעד הבילבורד הוט 100 הגיע למקום ה-26 מבלי שיצא כסינגל, תוך שבמצעד שירי הרוק & האלטרנטיביים הגיע למקום השישי.
הופעות חיות

סיבוב ההופעות של סוויפט, The Eras Tour, החל במרץ 2023 בכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. סוויפט ביצעה את "Mirrorball" ב-17 במרץ 2023 במופע שנערך באצטדיון סטייט פארם בגלנדייל, אריזונה יחד עם השיר "Tim McGraw". ב-20 באוקטובר 2024, סוויפט סיימה את שירי ההפתעה במיאמי עם מחרוזת על הפסנתר שכללה את "Mirrorball" ואת "Guilty as Sin?" מתוך The Tortured Poets Department.
קרדיטים וצוות

הקרדיטים לקוחים מהאתר טיידל.
| --- | --- |
 טיילור סוויפט – קולות, כתיבה, הלחנה, הפקה  ג'ק אנטונוף – כתיבה, הלחנה, הפקה, הקלטה, תופים חיים,  כלי הקשה, תכנות, גיטרות חשמליות, כלי מקלדת,  קולות רקע, גיטרות אקוסטיות, אורגן האמונד:  לורה סיסק – הנדסת קול  סרבן גניאה – מיקסינג  ג'ון האנס – הנדסה מוזיקלית  רנדי מריל – הנדסת מאסטרינג